Nes kraftverk

Nes kraftverk er et vannkraftverk ved Sjong 4 km nord for Nesbyen i Nesbyen kommune i Buskerud fylke.  Kraftverket ble satt i drift i 1967, og utnytter et fall på 285 meter fra Strandefjorden. Kraftverket er det største og nederste i Hallingdalutbyggingen.

Det er installert fire francisturbiner hver på 62,5 MW. Normal årsproduksjon er på ca. 1483 GWh.

Tilsiget er på 2188 millioner m³ og nedslagsfeltet er på 2420 km². Magasinkapasiteten er på 1347 millioner m³, men da inkluderes magasiner høyere oppe i vassdraget som også benyttes av andre kraftverk.

Kraftverket forsynes gjennom en driftstunnel på 30 km. Tunnelen har et tverrsnitt på 8x8 meter og er en av verdens største kraftverkstunneler. Ved siden av inntaket i Strandefjorden hentes det inn vann fra bekkeinntak i elvene Ridøla, Lya og Votna

Det overføres også vann fra elven Rukkedøla i en egen tunnel.

Kraftverket eies og driftes av E-Co Energi.

Referanser

Kilder

 NVE vannkraftdatabase
 Hafslund E-CO
 Akershus Energi

Kategori:Vannkraftverk i Buskerud
Kategori:Kraftverk i Nesbyen
Kategori:Hafslund E-CO Vannkraft
Kategori:Akershus Energi
Kategori:Hallingdalsvassdraget
Kategori:Kraftverk etablert i 1967